***ข่าวประชาสัมพันธ์***

**“RS” เอาจริง จัดทีมบริหารใหม่ พร้อมรุกหนักธุรกิจ Entertainmerce**

**สร้าง New S Curve ปี 2020 ทะลุเป้า 5,250 ลบ.**

**หลังจากกลุ่มธุรกิจอาร์เอส ประกาศวิสัยทัศน์ Entertainmerce หนึ่งในกลยุทธ์สำคัญในการต่อยอด Biz Model ด้วยการนำจุดแข็งจากธุรกิจ Entertainment มาผสานเข้ากับธุรกิจ Commerce ในรูปแบบที่แตกต่างในแบบฉบับของตนเองที่เรียกว่า Storytelling Commerce ล่าสุดเดินหน้าประกาศปรับโครงสร้างภายใน และแต่งตั้งทีมผู้บริหารระดับสูงทุกส่วนงาน ถือเป็นการดำเนินการจัดทัพ การบริหารครั้งสำคัญ เพื่อส่งเสริมศักยภาพการเติบโตอย่างแข็งแกร่งของธุรกิจ รวมถึงเป็นกลไกสำคัญในการยกระดับการทรานส์ฟอร์มองค์กรต้นแบบธุรกิจหนึ่งเดียวในเมืองไทยให้สยายปีกเข้าสู่การเป็น Data-Driven Organization พร้อมเดินหน้าลุยกลยุทธ์เต็มสูบ รับมือความท้าทายธุรกิจใหม่ด้วยเป้าหมายที่ยิ่งใหญ่ ประเดิมเปิดศักราช 2020**

**นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน)** เปิดเผยว่า “ตลอด 4 ปีที่ดำเนินธุรกิจ Commerce เรามีพัฒนาการและเติบโตอย่างแข็งแกร่ง ขณะเดียวกันเราได้เรียนรู้ เข้าใจสภาพแวดล้อมทางธุรกิจ พฤติกรรมลูกค้า และมองเห็นช่องว่างทางธุรกิจอีกมากมาย ซึ่งเป็นโอกาสทางธุรกิจที่สำคัญในอนาคต การปรับโครงสร้างและเสริมทัพทีมผู้บริหารจะเพิ่มขีดความสามารถด้านการแข่งขันของ อาร์เอสในธุรกิจ Commerce ที่มีการเปลี่ยนแปลงอย่างรวดเร็ว โดยมุ่งเน้นลดขั้นตอนการบริหารจัดการ เพื่อให้องค์กรมีความคล่องตัวในการปฏิบัติงานได้อย่างมีประสิทธิภาพมากขึ้น การปรับโครงสร้างองค์กรในครั้งนี้ ผมโฟกัสเรื่องคุณลักษณะสำคัญของผู้บริหารที่ดี คือ ไม่ยึดติด ไม่หยุดนิ่ง ปรับตัวอยู่ตลอดเวลา และมีความมุ่งมั่นสู่เป้าหมาย ซึ่งเป็นคุณลักษณะสำคัญขององค์กรอาร์เอส จนทำให้เราสามารถปรับตัวและเติบโตมาได้ถึงวันนี้”

โดยแต่งตั้งให้ **คุณพรพรรณ เตชรุ่งชัยกุล** ผู้บริหารหญิงที่มากประสบการณ์ ได้รับตำแหน่งใหม่เป็น **ประธานเจ้าหน้าที่ฝ่ายพาณิชย์**รับผิดชอบดูแล และบริหารงานธุรกิจพาณิชย์ทั้งหมด ครอบคลุมทั้งผลิตภัณฑ์ และการบริหารแพลตฟอร์ม รวมถึงนวัตกรรมเชิงพาณิชย์อื่นๆ โดยคุณพรพรรณมีความรู้ความเชี่ยวชาญเป็นอย่างดีในธุรกิจของอาร์เอส จึงสามารถนำจุดแข็งต่างๆ ของอาร์เอสไปต่อยอดให้กับธุรกิจพาณิชย์ในรูปแบบใหม่ และมีความพร้อมในการบริหารและนำทีมในการขยายการเติบโตของธุรกิจให้แข็งแกร่ง เนื่องด้วยมีความเข้าใจในแบรนด์และวัฒนธรรมองค์กรของอาร์เอสเป็นอย่างดี จากการร่วมงานกับบริษัทฯ มากว่า 16 ปี

โอกาสนี้ ได้แต่งตั้งผู้บริหารใหม่ **คุณวิทวัส เวชชบุษกร** ดำรงตำแหน่ง **ประธานเจ้าหน้าที่ฝ่ายการเงิน** เพื่อมาดูแลและขับเคลื่อนการเติบโตแบบก้าวกระโดดขององค์กร โดยคุณวิทวัส มีประสบการณ์ในการทำงานทางด้านการเงินมากว่า 10 ปี กับองค์กรชั้นนำหลายแห่ง ทั้งในธุรกิจธนาคารและรีเทล ไม่ว่าจะเป็นธนาคารไทยพาณิชย์ จำกัด (มหาชน) หรือบริษัท ไมเนอร์ อินเตอร์เนชั่นแนล จำกัด (มหาชน) เป็นต้น

พร้อมกับแต่งตั้ง **คุณกุลจรรยา คฤหเดช** ดำรงตำแหน่ง **ประธานเจ้าหน้าที่ฝ่ายบุคลากร** เป็นผู้บริหารใหม่ รับผิดชอบในด้านการพัฒนายุทธศาสตร์ให้กับหน่วยงาน ดูแลทรัพยากรบุคคล และสร้างวัฒนธรรมองค์กร เพื่อให้มีกลไกในการสรรหาบุคลากรที่ดีและมีความสามารถ เพื่อสร้างผู้นำรุ่นใหม่แห่งอนาคตให้กับอาร์เอส โดยคุณกุลจรรยามีประสบการณ์การทำงานในด้านการบริหารทรัพยากรบุคคลในธุรกิจอีคอมเมิร์ซอย่าง ลาซาด้า ไทยแลนด์ มากว่า 5 ปี โดยดำรงตำแหน่ง **ประธานเจ้าหน้าที่ฝ่ายบุคลากร เป็นตำแหน่งสุดท้ายก่อนมาร่วมงานกับอาร์เอส**

สำหรับการขับเคลื่อนในด้านเทคโนโลยี บริษัทฯ ได้แต่งตั้ง **ดร.ปริญ เฟืองวุฒิ หัวหน้าเจ้าหน้าที่บริหารฝ่ายเทคโนโลยี** **(Head of Technology)** เพื่อสนับสนุนยุทธศาสตร์หลักทางด้านการเป็น Data-Driven Organization โดย ดร.ปริญ มีประสบการณ์ในการนำทีมเทคโนโลยีในหลากหลายองค์กร โดยล่าสุดดำรงตำแหน่งหัวหน้าทีมเทคโนโลยีของ บริษัท บีอีซีไอ คอร์ปอเรชั่น จำกัด

ในด้านการดูแลกลุ่มสินค้าและการสร้างสรรค์ผลิตภัณฑ์ใหม่ บริษัทฯ ได้แต่งตั้ง **ดร.ชาคริต พิชญางกูร** เป็น **(Head of Products and Services)**โดย ดร. ชาคริต จบการศึกษาในระดับปริญญาเอก ทางด้านการจัดการนวัตกรรมจากจุฬาลงกรณ์มหาวิทยาลัย และอยู่เบื้องหลังการสร้างสรรค์ผลิตภัณฑ์ภายใต้ บริษัท ไลฟ์สตาร์ จำกัด ให้กับกลุ่มอาร์เอสมากว่า 15 ปี

สำหรับส่วนของการบริหารกลุ่ม Telemarketing ซึ่งเป็นอีกจุดแข็งสำคัญของ Entertainmerce Model บริษัทฯได้แต่งตั้ง **คุณเอกสิทธิ์ กันสุวิโร** **Director of Telemarketing** ซึ่งมีประสบการณ์ในการบริหารทีม Telemarketing ให้กับ ทรู คอร์ปอเรชั่น มากว่า 10 ปี

และอีกส่วนที่เชื่อว่าจะเป็น Growth Factor สำคัญของ Entertainmerce Model คือ Digital Commerce Platform บริษัทฯ ได้แต่งตั้ง **คุณโชติ เชษฐโชติศักดิ์** **(Head of Digital Commerce Platform)** มารับผิดชอบบริหารทีมคนทำงานรุ่นใหม่ในการสร้างช่องทางใหม่ให้กับแพลตฟอร์ม อาร์เอส มอลล์

**สำหรับผู้บริหารที่ดูแลกลุ่มธุรกิจ Entertainment ของอาร์เอสซึ่งทำให้สามารถสร้างจุดต่างให้กับ Storytelling Commerce Business Model มีอีก 3 ท่านด้วยกัน คือ**

**คุณนงลักษณ์ งามโรจน์** **(Head of Digital Television Business)** รับผิดชอบดูแลภาพรวมและบริหารงานของสถานีโทรทัศน์ช่อง 8 ทั้งข่าว ละคร รายการวาไรตี้ และกีฬา

**คุณปริญญ์ หมื่นสุกแสง** **(Head of Radio Business)** ผู้คลุกคลีอยู่ในวงการวิทยุ และมีส่วนผลักดันปลุกปั้นคลื่น COOLfahrenheit ที่ยืนหนึ่งมาถึงทุกวันนี้ รับผิดชอบในการดูแล และบริหารทั้งช่องทางออนไลน์ และ ออนแอร์

**คุณสุกฤช สุขสกุลวัฒน์** **(Head of Music Business)** ผู้บริหารที่มีประสบการณ์การทำงานในธุรกิจเพลงกับอาร์เอสมากว่า 17 ปี มีความรู้ความเข้าใจในพลวัตของธุรกิจเพลงทั้งในแง่ของโครงสร้างอุตสาหกรรมเพลงและการปรับเปลี่ยนธุรกิจเข้าสู่ Entertainmerce เป็นอย่างดี

การแต่งตั้งทีมผู้บริหาร บริษัท อาร์เอส จำกัด (มหาชน) จะมีผลตั้งแต่วันที่ 1 กุมภาพันธ์ 2563 เป็นต้นไป

##########

สายงานสื่อสารองค์กร บมจ.อาร์เอส ขอขอบพระคุณมา ณ โอกาสนี้

สอบถามเพิ่มเติมได้ที่ : นุสรา (ก้อย) 087-085-5511, ภัทรปภา (เหมียว) 095-945-4266